GiliGold/VAD_KnessetCorpus huggingface dataset:
יאיר פרץ: חיימון גולדברג:     אני רוצה להגיב לקריאת ביניים שעלתה כאן לגבי מה עשיתם מ- 1992, אז בבקשה – "תשע בטלעד" שודרה עם כתוביות תוכנית דוברת עברית בנושא תרבות ב-1999.
יאיר פרץ: החרצופים, תוכנית סאטירה,  שודרה עם כתוביות, מסביב לעולם ב-80 יום גם כן שודר.
יאיר פרץ: מר משעני שאל מה עשינו, ולהערכתי כן עשינו.
יאיר פרץ: מרדכי משעני:     עשיתם יותר מ- 25%?
אחיה קמארה: סליחה, החרצופים שודרו עם כתוביות רק בשירים ולא בדיבורים, עם כל הכבוד.
אחיה קמארה: חיימון גולדברג: כיוון שקודם התבטאת בצורה של הטעייה, אני לא אנקוב באותה מילה.
אחיה קמארה: החרצופים שודרו במלואם ואני אביא לך את הקלטת.
אחיה קמארה: מרדכי משעני: אנחנו לא מדברים על הטעיות.
אחיה קמארה: אני לא מתכוון להטעייה.
אחיה קמארה: חיימון גולדברג: אני מבקש מידידי שיושב כאן – אני הרי לא נגדך.
אחיה קמארה: בסעיף האחרון שאף אחד לא שם לב אליו, מדובר כאן על הגיל הרך.
אחיה קמארה: לגבי הגיל הרך זה הרבה יותר מורכב ממה שזה נדמה, למרות שזה סעיף בחוק והוא אחרון.
אחיה קמארה: אנחנו מדברים על הרבה תוכניות שהן רכש, שאנחנו מדבבים אותן.
אחיה קמארה: אנחנו מחוייבים לדיבוב משום שגיל רך לא יודע לקרוא.
אחיה קמארה: גיל רך זה גיל שלוש.
אחיה קמארה: אני לא יודע איזה טעם יש עבור ילדים בגיל שלוש לשים כתוביות על המסך, אלא אולי בדיבוב.
אחיה קמארה: מרדכי משעני: מי מדבר על כתוביות?
אחיה קמארה: ילד בגיל שלוש לא יודע לקרוא.
אחיה קמארה: ניר גרסון: לא.
אחיה קמארה: ההצעה מדברת גם על כתוביות כי היא מדברת על 100% של התוכניות.
אחיה קמארה: אסתר שטרנבך: בניסוח מדובר גם על כתוביות וגם על שפת סימנים.
אחיה קמארה: מרדכי משעני: על מה את מדברת?
אחיה קמארה: כתוב שפת סימנים, אז זה כולל את הגיל הרך?
אחיה קמארה: ניר גרסון: זאת הבעיה, זה הניסוח המשפטי.
אחיה קמארה: מרדכי משעני: על זה אתה תופס אותי?
אחיה קמארה: מ"מ היו"ר יאיר פרץ: חבר הכנסת משעני, אני לא רוצה ליצור שני מחנות שכאילו בעד ונגד.
אחיה קמארה: כל השולחן כאן רוצה למצוא פתרון.
אחיה קמארה: מרדכי משעני: אין בעיה, אני אשתף אתם פעולה.
אחיה קמארה: ניר גרסון: ניר גרסון, אני עורך-דין מייצג את המועצה לשידורי כבלים – לא חברות הכבלים אלא הגוף המפקח על חברות הכבלים.
אחיה קמארה: קודם כל לגבי השאלות מה עשו, איך עושים לבד בלי צורך לשנות את החוק – אני רוצה שהוועדה תדע שבסוף השנה האזרחית הקודמת, בנובמבר-דצמבר שנה אחרונה, בלי קשר להצעת חוק כזאת ועוד לפני שהיא הועלתה על השולחן הזה, המועצה לשידורי כבלים פרסמה שימוע פומבי לקבלת עמדות הציבור – נציגי הארגונים יודעים זאת – מתוך כוונה לתקן את הכללים שחלים על שידורי הכבלים ועל הלווין בנוגע להקלות לחרש.
אחיה קמארה: קיבלנו הרבה עמדות והכוונה בהחלט היא, היתה ועודנה, להעלות את המכסה.
אחיה קמארה: יש מקום לשיפור מהותי בשירות לציבור כבדי השמיעה, אבל הבעיה היא – כשקובעים בהסדר בחוק ראשי הוראות נוקשות, הן מטבע הדברים לא מתאימות לכל סוגי הקהלים, הערוצים, התכנים, שעות השידור והשפות שבהן השידור מועבר.
אחיה קמארה: ממה נפשכם.
אחיה קמארה: חוק הקלות לחרש שחוקק בשנת 1992 נגע לשני ערוצי טלוויזיה בעצם.
אחיה קמארה: חיימון גולדברג: אחד.
אחיה קמארה: בשנת 1992 עוד לא היה ערוץ 2.
אחיה קמארה: הוא עלה בנובמבר 1993.
אחיה קמארה: ניר גרסון: אז הוא נגע רק לטלוויזיה הלימודית והישראלית באותו אפיק.
אחיה קמארה: מדובר כיום בעשרות ערוצים.
אחיה קמארה: יש הוראות – גם בהצעה הזאת וגם בחוק של היום – שלא שייכות.
מרדכי משעני: אבל זה כבר לא הולך לפי הצעת החוק, זה הולך לפי הוראות השר.
מרדכי משעני: ניר גרסון:     	למה הוראות של השר?
מרדכי משעני: יש מועצות ציבוריות שיש להן סמכות לקבוע כללים.
מרדכי משעני: נכון – ואני מודע לכך – שלא כולן פעלו ולא כולן קבעו כללים בכל השנים ולא כולן גם עלו מעבר למינימום שהמחוקק קבע להן.
מרדכי משעני: אחיה קמארה:     	להפך.
מרדכי משעני: אתם קבעתם שהם לא עמדו, בדו"ח השנתי.
מרדכי משעני: ניר גרסון:     	חברות הכבלים כן – לא קבעו – ולגבי אי מילוי חובות העבר חברות הכבלים יצטרכו לכפר על כך וייתכן מאד שגם לעניין הקלות לחרש.
מרדכי משעני: הדברים האלה נבדקים עכשיו והמועצה שוקלת, כתנאי למתן רשיונות לחברות הכבלים, לתבוע מהם גם לכפר ולמלא חובות עבר בתחום הזה.
מרדכי משעני: בכל אופן, אדוני היושב ראש, השורה התחתונה היא שאכן יש מקום לשפר את השירות לציבור הזה.
מרדכי משעני: יש מקום אפילו אולי להעלות את המינימום בחוק, אבל במיוחד במשטר רב-ערוצי עם כל כך הרבה סוגים של קהלים, של תוכניות, של שפות, של קהלי יעד, של נושאי שידור – אי אפשר לעשות עבודה מדוייקת, רצינית, הוגנת ומאוזנת, ששוקלת את כל השיקולים, אם יקבעו את ההסדר בחוק ראשי.
מרדכי משעני: אני מציע, בכל הכבוד, אולי להעלות את המכסה – כפי שהכנסת או הוועדה יראו לנכון – אבל להשאיר את ההסדר המפורט לסמכות המועצה לשידורי כבלים והגופים המקבילים לה, כפי שקיים היום.
מרדכי משעני: דבר אחרון זה לא רק לעניין עודף הסמכות שהחוק יוצר, יש גם דברים בהצעת החוק שלכאורה ניתן לומר שבהם המועצה חסרה סמכות.
מרדכי משעני: צריך להסמיך את המועצה ואת הגופים המקבילים לה בדברים נוספים – אולי לקבוע כתוביות לשפות נוספות.
מרדכי משעני: כיום יש ציבור רוסי גדול מאד בארץ, וערוץ ייעודי בשפה הרוסית עומד לעלות לאוויר.
מרדכי משעני: החוק הזה לא מחייב את המשדר שלו לשדר כתוביות בשפה הרוסית.
מרדכי משעני: יש גם אני מניח ציבור דוברי רוסית שהם כבדי שמיעה.
מרדכי משעני: יש הרבה דברים שצריך לחשוב עליהם.
מרדכי משעני: ליאת בנמלך:     	עורך-דין ליאת בנמלך, הרשות השניה לטלוויזיה ורדיו.
מרדכי משעני: בדומה למועצת הכבלים, גם הרשות השנייה סבורה שיש מקום לעגן את העניין הזה ואנחנו מודעים לחשיבות הרבה של שיפור המצב בתחום הזה במסגרת כללים שתקבע מועצת הרשות השניה לטלוויזיה ורדיו.
מרדכי משעני: כבר עכשיו, מועצת הרשות השניה קבעה כללים חדשים שאושרו במועצה, שלמשל קובעים שכותרות החדשות של כל מהדורת חדשות ילוו בתרגום.
מרדכי משעני: לאחר אישור הכללים האלה על ידי המועצה נערך שימוע לארגוני כבדי השמיעה והחרשים ולאחר שמיעת ההערות שלהם עכשיו יש טיוטה חדשה של כללים שמשפרת את המצב עוד יותר והיא טרם אושרה במועצה.
מרדכי משעני: נדמה לי שהתהליך הזה החל עוד לפני הצעת החוק הזאת.
מרדכי משעני: אנחנו לכל הפחות מבקשים שיתנו לנו להשלים את ההליך של הכללים של הרשות השניה- נניח להקפיא את הצעת החוק הזאת לחודשיים.
מרדכי משעני: זבולון גורני:     	בשום פנים ואופן.
מרדכי משעני: ליאת בנמלך:     	אנחנו חושבים שאין כאן מקום להתערבות של המחוקק הראשי כאשר באמת כל גוף יכול ליצור לעצמו את ההסדר שיותר נכון ומתאים לו.
מרדכי משעני: ניר גרסון:     	עובדה שזה נעשה.
מרדכי משעני: ליאת בנמלך:     	ועובדה באמת שזה נעשה, זאת אומרת יש מודעות מאד מאד גבוהה של הגופים המשדרים – והרשות השניה כגוף מפקח.
מרדכי משעני: במקביל לזה ובלי קשר, לגבי הצעת החוק הזאת אני לא רוצה לחזור על דברים שנאמרו, אבל אני חושבת שהצעת החוק הזאת היא קצת גורפת – הדרישה ל- 100%, כמה שאולי לא נעים לדבר על כסף כשמדובר על זכויות של אנשים – הדברים עולים כסף, הזכיינים הם גופים מסחריים, מה לעשות.
מרדכי משעני: ד"ר דוד הרפז:     	מה גורף בזכות של אדם ליהנות מהמונופול שזכיתם לו?
מרדכי משעני: זה לא שאני יכול לרוץ לקנות את המוצר בחנות האחרת או של היצרן האחר.
מרדכי משעני: ליאת בנמלך:     	לכן אני אומרת שצריך למצוא איזשהו איזון.
מרדכי משעני: ד"ר דוד הרפז:     	ברגע שאתם מונופול – ואתם מונופול – אז זכותי גם לקבוע שהמונופול יספק לכולם את אותו שירות, בצורה גורפת.
מרדכי משעני: ליאת בנמלך:     	אני לא נגדך, אני אומרת שצריך למצוא פתרון.
מרדכי משעני: הזכיינים הם גופים מסחריים, אי אפשר להתעלם מזה.
מרדכי משעני: אם המדינה רוצה לעזור במימון של העניין הזה, בבקשה.
מרדכי משעני: מרדכי משעני:     	את עצמך אומרת שצריך.
מרדכי משעני: למה המדינה?
מרדכי משעני: המדינה נתנה לכם זיכיון, נתנה לכם מונופול.
מרדכי משעני: תחזירו למדינה, אז אולי המדינה תעשה את זה.
מרדכי משעני: זבולון גורני:     	אני רוצה להתייחס לטענה שנשמעה כאן ולא היתה התנגדות – הנושא של "ללכלך מסך".
מרדכי משעני: הטענה הזאת הושמעה לפני עשר שנים.
מרדכי משעני: ישראל היא מדינה שהקהל הבוגר בה לא מורגל בדיבוב.
מרדכי משעני: כשאנחנו הולכים לבית קולנוע, אנחנו רגילים לכתוביות.
מרדכי משעני: לכן, הציבור בישראל מאד מעדיף כתוביות.
מרדכי משעני: במחקר שנעשה בארצות-הברית, ילדים שראו תוכניות עם כתוביות, רמת הקריאה ויכולת הבנת הנקרא שלהם עלתה בצורה משמעותית ביותר, כלומר יש לכך גם רווח גדול מאד לציבור הילדים.
מרדכי משעני: לכן, לדבר על "ללכלך מסך" – אתה חוזר עשר שנים אחורה, זו היסטוריה, הכל עובר במחזורים.
מרדכי משעני: ב-1982, בפעם הראשונה היו שתי דקות כתוביות לטובת החרשים.
מרדכי משעני: ב-1992 חוקק חוק ההקלות לחרש.
מרדכי משעני: אני מקווה שבשנת 2002 יהיה 100% כתוביות, זה מגיע לנו בדין.
מרדכי משעני: מ"מ היו"ר יאיר פרץ:     	אין ספק.
מרדכי משעני: יניר פלג:     	עורך-דין יניר פלג, רשות השידור.
מרדכי משעני: בהרבה דברים אני יכול להצטרף לחבריי עורך-דין ניר גרסון ועורך-דין ישגב נקדימון, שדיברו על הבעייתיות של ליווי שידורי חדשות בכתוביות, אבל האדון כאן מביא לנו אינפורמציה שהוא ראה כך בחוץ-לארץ – ואני מאמין לו – והכל ישים.
מרדכי משעני: באמת הטכנולוגיה היום מאד מתקדמת, אבל לכל דבר יש עלות ועל כך צריך לתת את הדעת, כמו שבכל הצעת חוק נותנים את הדעת על מימון הדברים.
מרדכי משעני: אני רוצה לספר שהנושא עלה בדיון בוועד המנהל של רשות השידור, שם קיבלו בברכה את הרעיון שעומד מאחורי החוק, כמובן במספר סימני שאלה של בעיות טכניות ושל בעיות מימוניות.
מרדכי משעני: ממה ששמעתי עד עכשיו, אני חושב שיש כאן באמת בעיה שאני חושב שיש הסכמה כללית סביב השולחן הזה שצריך לקדם אותה, אבל ממה ששמעתי עד עכשיו לפחות מהארגונים, יש איזושהי עמידה על צורת פתרון מסוימת ואין ממה שאני חש מספיק נכונות לבחון אפשרויות פתרון אחרות  - זאת אומרת מכיוונים אחרים, בדרכים אחרות שיהיו יותר ישימות, יותר זולות, ומצד שני לא יפגעו בזכויות שאני חושב שאין חולק שמגיעות לאנשים עם מוגבלויות.
מרדכי משעני: נכון, מגיעות להם זכויות בדין, יש היום הכרה בזכויות של אנשים עם מוגבלויות מכל מיני סוגים וגם לכבדי השמיעה והחרשים מגיעות הזכויות שלהם, אני רק חושב שצריך לעשות את הדברים בצורה יותר סימביוטית, יותר בצורה של לשמור על הצרכים ולא על הזכויות, על האפשרויות, ואפשר למצוא פתרונות אבל לא צריך לעמוד על פתרון מסוים.
מרדכי משעני: יש עוד פתרונות ואני חושב שכדאי לשמוע אותם ולתת עליהם את הדעת.
מרדכי משעני: הדר גורמז:     	הדר גורמז, רכזת חקיקה באגודת החרשים.
מרדכי משעני: אני חושבת שהצורך הבסיסי זה הזכות הבסיסית להבין כל ערוץ.
מרדכי משעני: יש דרמות שאולי לא יעניינו את החרשים, כגון 101, כפי שטענת.
מרדכי משעני: אני חושבת שלכל חרש ולקוי שמיעה יש את הזכות לבחור מה מעניין אותו.
מרדכי משעני: חיימון גולדברג:     	לא טענתי את זה, סליחה.
מרדכי משעני: יש פרוטוקול.
מרדכי משעני: הדר גורמז: 	אמרת להתחיל בחדשות ולאחר מכן לעבור לתוכניות.
מרדכי משעני: מ"מ היו"ר יאיר פרץ:     	לא.
מרדכי משעני: חיימון גולדברג:     	חס וחלילה.
מרדכי משעני: טוב שהיושב ראש האזין לי כמו שצריך, כי אני מתקומם על כך שאת חושבת שאני יכול לחשוב כך, חס וחלילה.
מרדכי משעני: אני רק רוצה שהוא יראה אותי.
מרדכי משעני: אם את לא מבינה שכל משאת נפשי היא שכולם יראו אותי – כבדי השמיעה, המוגבלים, כולם – זו משימתי בחיים.
מרדכי משעני: אני אבוא להגיד שאני לא רוצה שהם יראו את זה?
מרדכי משעני: הדר גורמז:     	אני רוצה להתייחס לנושא הפיגועים.
מרדכי משעני: ביום שבת ישבתי מול הטלוויזיה, הנמכתי את הקול ובמשך שעה שלמה ניסיתי לקרוא את הכותרות העיקריות, ולא הצלחתי להבין דבר.
מרדכי משעני: למזלי הרב, יכולתי לאחר שעה להגביר את הקול ולהתעדכן במה שקורה כי אם הייתי צריכה להסתמך על העדכונים העיקריים – הרבה לא הייתי מסיקה מכך, שלא לדבר כמובן על תרגום בשפת סימנים.
מרדכי משעני: לצערנו הרב, יש הרבה חרשים מבוגרים שלא יודעים לקרוא, וחשוב באמת את הדברים העיקריים  להוסיף בשפת סימנים.
מרדכי משעני: נטע דגן:     	נטע דגן, ארגון בזכות.
מרדכי משעני: אני מבקשת לחזור על דברים שאמר עורך-דין אורנשטיין בתחילת הישיבה.
מרדכי משעני: אנחנו לא מדברים על חסדים, אנחנו לא מדברים על הטבות, אנחנו לא מדברים על בואו נעשה טובה  ונעלה קצת את המכסה.
מרדכי משעני: אנחנו מדברים על שוויון זכויות, ושוויון זכויות זה שאדם עם מוגבלות יוכל לבחור שידורים כמו כל אדם אחר.
מרדכי משעני: בהזדמנות זו אולי כדאי לשנות גם את השם של החוק – חוק הקלות.
מרדכי משעני: זה לא הקלות, זה לא רק חרשים, זה ציבור הרבה יותר גדול, אולי הגיע הזמן לשנות את השם לשוויון זכויות, התאמות בשידורים, אולי זה גם יעביר איזשהו מסר למשדרים.
מרדכי משעני: הערה נוספת – חברי מדברים על כך שאין צורך בהתערבות של המחוקק הראשי כי היום מתקינים כללים חדשים.
מרדכי משעני: הטיוטה שאני ראיתי של הכללים – ואני מניחה שזו הטיוטה האחרונה- דיברה על אותם 25% שידורים שנקבעו לפני עשר שנים, אז יש צורך דחוף בהתערבות של המחוקק הראשי.
מרדכי משעני: אחיה קמארה:     	אני רוצה להגיד שבמשך כל השנים שהזכות היתה בידי הגופים המשדרים השונים להחליט איזה תוכניות ילוו בכתוביות, לוו בכתוביות תוכניות נידחות שאפילו מנהלי הטלוויזיה לא שמעו מעולם את השם שלהן – בשעה 4:00 בבוקר ציפו מכולנו לשבת מול הטלוויזיה ולראות איזושהי תכנית נידחת מלווה בכתוביות, ולכן אין שום סיבה להשאיר בידי המועצות השונות להחליט איזה תוכניות ילוו בכתוביות ואיזה לא.
מרדכי משעני: שנית – אנחנו כן כבר התפשרנו כאן, כי ה- 100% מדבר רק על תוכניות מוקלטות.
מרדכי משעני: לא על כל התוכניות בשידור חי, אלא רק החדשות וזו כבר פשרה כואבת מבחינתנו.
מרדכי משעני: ביחס להערה שעלתה כאן על כך שיש הרבה תוכניות שמיובאות מחוץ-לארץ – זה נכון, ועדיין עם כל זה שאני מומחה גדול ב"סיינפלד", אני רוצה גם לדעת מה קורה בתוכניות בידור בישראל.
מרדכי משעני: אסתר שטרנבך:     	אתה רוצה שנתרגם שידורים של ערוצים בערבית?
מרדכי משעני: אתה רוצה שנתרגם את הערוצים של גורמי השידור ממדינות ערב?
מרדכי משעני: אחיה קמארה:     	לא.
מרדכי משעני: אני רוצה תוכניות בעברית שמופקות בארץ ותוכניות בערבית שמופקות בארץ.
מרדכי משעני: אסתר שטרנבך:     	זה לא כתוב כך.
מרדכי משעני: אחיה קמארה:     	בקשר לפתרון הטכנולוגי שאדוני מרשות השידור הזכיר – אנחנו כאן לא הבענו שום התנגדות לשום פתרון טכנולוגי כל עוד הפתרון הזה יהיה ישים לכל האוכלוסייה.
מרדכי משעני: הפתרון של הכתוביות המוסתרות כרגע הוא רק למי שיש לו חיבור לכבלים וללווין, לא לאחרים, והוא צריך עבור זה לשלם כסף.
מרדכי משעני: הפתרון של הטלטקסט – 99% מהטלוויזיות בישראל אין להן פענח לעברית, אז למי זה בדיוק יעזור?
מרדכי משעני: לכן כרגע, הפתרון שאנחנו רואים הוא כתוביות רגילות, וכמו שאמר מר גורני – בישראל רוב האוכלוסייה רגילה לכתוביות, אי אפשר להקיש ממה שקורה באנגליה ובארצות-הברית.
מרדכי משעני: אם אתם תבואו לפתרון שאפשר עם כתוביות מוסתרות אבל שכל אדם בישראל יוכל לראות אותן – ולא רק אלה שמשלמים כסף לכבלים וללויון – בסדר, אבל זה צריך להיות לכולם ושוויוני.
מרדכי משעני: אני חושב שבאמת לא מבינים כאן שאנחנו רוצים להיות חלק מהתרבות הזאת, אנחנו רוצים לדעת כל מה שקורה ולא שיתנו לנו כתוביות תמצית.
מרדכי משעני: אני לא רוצה שיהיה כתוב שעתיים נהרגו עשרה אנשים בירושלים, אני רוצה לדעת בדיוק מה קרה שם.
מרדכי משעני: אני רוצה לדעת הכל, וזה אפשרי טכנית, וסליחה אדוני – השידורים המרכזיים באנגליה, שזה SKY  וה- BBC, מלווים כל הזמן בחדשות בכתוביות.
מרדכי משעני: אני ראיתי את זה עכשיו, אם לא הייתי רואה את זה היית יכול להגיד לי אחרת, אבל לשמחתי הייתי עכשיו באנגליה וראיתי את זה, והם עושים את זה בצורה מדהימה ומר אורנשטיין שנמצא כאן יכול להעיד כי גם הוא היה שם.
מרדכי משעני: מ"מ היו"ר יאיר פרץ:     	תודה רבה.
מרדכי משעני: ברשותכם, אני רוצה לסכם.
מרדכי משעני: אין לי ספק שכל היושבים כאן רוצים בדבר אחד ויחיד וזה לתת לחרשים וכבדי השמיעה יותר אפשרויות שוויוניות – לא מתוך חסד ואף אחד לא עושה טובה לאף אחד.
מרדכי משעני: אלה אזרחים שמשלמים את האגרה כדת וכדין והם שווי זכויות במדינה ומגיע להם בזכות ולא בחסד.
מרדכי משעני: בזמן הקצר שמעתי לאט והבנתי מהר את המורכבות של הנושא.
מרדכי משעני: מטרתנו כאן כמחוקקים באמת להביא את הנושא למיצוי מרבי  - גם מבחינה מקצועית, גם מבחינת העלות.
מרדכי משעני: שמענו כאן את נציגי הרשתות ואת נציגי הארגונים, שמענו את המציעים, את משרד המשפטים ואת כל המכלול.
מרדכי משעני: הנושא הוא מורכב ולא פשוט, ואני אומר לך חבר הכנסת משעני – קל יותר להגיד בואו נעלה את זה לקריאה ראשונה, זה יבוא אחרי הפגרה ואז זה יפול בין השורות.
מרדכי משעני: המטרה כאן היא באמת להביא לשיפור משמעותי בתחום הזה.
מרדכי משעני: אילן גילאון:     	אדוני היושב ראש, בדיוק בגלל זה נועדה הקריאה הטרומית.
מרדכי משעני: מ"מ היו"ר יאיר פרץ:     	מאחר שאנחנו יוצאים לפגרה וזה לא יבוא בקריאה ראשונה השבוע עד יום רביעי...
מרדכי משעני: מרדכי משעני:     	אבל זה יוכן לפחות.
מרדכי משעני: מ"מ היו"ר יאיר פרץ:     	אני מציע שמשרד המשפטים, יחד עם הרשתות המשדרות ועם ארגוני החרשים, עם הארגונים המפקחים על השידור, כל הגורמים – יקיימו דיונים אינטנסיביים.
מרדכי משעני: במהלך הפגרה הוועדה מתחייבת להביא לדיון נוסף הצעה מגובשת, מתוכננת וישימה, ועם פתיחת המושב זה יבוא לקריאה ראשונה.
מרדכי משעני: האם זה מקובל על אדוני?
מרדכי משעני: מרדכי משעני:     	לא.
מרדכי משעני: ראשית, אני רוצה לשמוע מה דעתו של חברי.
מרדכי משעני: עם כל הכבוד, אני חושב כמוך, יושב ראש הוועדה, שבאמת למרות ההסתייגויות, כולם חושבים שתיקון צריך להיות, אז יכול להיות שהתיקון יהיה 100% או 90%, יכול להיות שזה יהיה בצורה זו או אחרת – זה ברור לכולם, עם כל ההסתייגויות.
מרדכי משעני: כיוון שאני חושב שבעצם הסיפור הזה נמשך משנת 1992 עד היום – ואלמלא הצעת החוק זה בכלל לא היה עולה, למרות מה שאמרתם על הכללים, אני לא מקבל את זה משום שיכולתם לעשות את זה – אני חושש מאד ולכן אני עומד על כך שתהיה הצבעה.
מרדכי משעני: אני חושש מאד שכל דחייה בעניין הזה תביא לדיונים ודיונים.
מרדכי משעני: זאת בסך הכל הצעה בקריאה ראשונה, הרי לממשלה אין קריאה טרומית בכלל.
מרדכי משעני: אנחנו נעביר את זה בקריאה ראשונה ואני אומר שוב – גם לא שאלתי, אבל אפשר לשאול את ראשי הארגונים – אני, מבחינתי כמציע, מתחייב לשבת עם כל הגורמים, לא להעביר את זה לקריאה שנייה ושלישית אלא לאחר שישבנו, ליבנו את הבעיה ועשינו מה שצריך ומה שאפשר, אבל להעביר את זה בקריאה ראשונה זו חובה עלינו.
מרדכי משעני: היום זה יום ההתרמה.
מרדכי משעני: זו המתנה שאנחנו ניתן להם, אנחנו חייבים את זה.
מרדכי משעני: אני לא מוכן בשום פנים ואופן, כמציע, לדחות זאת שוב.
מרדכי משעני: מ"מ היו"ר יאיר פרץ:     	חבר הכנסת משעני, אני אומר לך, כיושב ראש הוועדה, בצורה חד-משמעית שאינה משתמעת לשתי פנים שזה יבוא לקריאה ראשונה בתחילת המושב.
מרדכי משעני: אני רוצה למצות את הדיון, יש כאן נכונות.
מרדכי משעני: מרדכי משעני:     	מרגע שהוועדה תעביר את זה, יעברו עוד חמישה חודשים עד שהם יכינו את זה לקריאה ראשונה.
מרדכי משעני: מ"מ היו"ר יאיר פרץ:     	לא, אני מדבר על הפגרה.
מרדכי משעני: אני מטיל על משרד המשפטים.
מרדכי משעני: מרדכי משעני:     	זה לוקח לפחות שלושה חודשים עד שהם מכינים הצעה.
מרדכי משעני: מ"מ היו"ר יאיר פרץ:     	אדוני לא הבין אותי.
מרדכי משעני: אני לא הולך להעביר את ההצעה הזאת להצעה ממשלתית.
מרדכי משעני: ההצעה היא הצעה שלך.
מרדכי משעני: משרד המשפטים בצד המקצועי יעבד את זה במהלך הפגרה, ובמהלך הפגרה נקיים עוד דיון ואני אביא זאת לדיון בוועדה.
מרדכי משעני: למה לא למצות את המהלך?
מרדכי משעני: מרדכי משעני:     	את המהלך יש לנו המון זמן למצות גם אחרי.
מרדכי משעני: בינתיים שהם יכינו את זה.
מרדכי משעני: אחיה קמארה:     	למה לא להעביר את זה לקריאה ראשונה ואז לעשות את המיצוי?
מרדכי משעני: מרדכי משעני: 	 	זה לא אותו דבר, יש הבדל עצום.
מרדכי משעני: אילן גילאון:     	אני קודם כל מתנצל שהגעתי באיחור ולא שמעתי את הנימוקים המקצועיים, שהם בוודאי חשובים.
מרדכי משעני: אני קצת מתפלא עליך, אדוני היושב ראש – הרי אתה, מבחינתך כיושב ראש הוועדה, אמור להיות מעונין להביא כל חוק לקריאה ראשונה משום שהמעמד של חוק בקריאה ראשונה- עוד בצוק העתים כאשר אתה יודע שהממשלה אולי בספק, אנחנו לא יודעים מה יקרה – מדוע לא לעגן את זה.
מרדכי משעני: אני מבטיח לך ואתה יודע שאמונה הוועדה הזאת לא להוציא כאן חוקים שהציבור לא יכול לעמוד בהם, גזירות שהציבור לא יכול לעמוד בהן – הציבור או הגורמים המקצועיים.
מרדכי משעני: לכן, בסופו של דבר, בדרך האורתופדית האיטית שלנו אנחנו נביא את החוק לכדי כך שגם נוכל לקיים אותו.
מרדכי משעני: אני מציע שנביא את העניין לקריאה ראשונה, קודם כל נעגן את החוק במצב של קריאה ראשונה שיש לו רציפות, כי אם אין קריאה ראשונה, עלול מחר לקרות כל דבר ואז כל התהליך צריך להתחיל מחדש.
מרדכי משעני: כל התיקונים האלה הם אפשריים, כל מה שנאמר כאן שלא שמעתי – אפשרי לעשותו לקראת קריאה שנייה ושלישית.
מרדכי משעני: בואו נעביר את זה לקריאה ראשונה גם משום שהיום זהו היום המיוחד לגבי האנשים כבדי השמיעה.
מרדכי משעני: כל חוק שמחוקק על רקע של פער כל כך גדול בין היוזמות שלא התקיימו לבין הצרכים של אנשים, לפעמים הוא מגיע לרמות קיצוניות מאד שהן לא ישימות.
מרדכי משעני: לכן כאן אנחנו יושבים ומשפצים ומתקנים את זה.
מרדכי משעני: אני מבקש ממך – תן לחוק הזה לעבור בקריאה ראשונה היום, ואת כל מה שאמרת לעשות, תעשה אחרי הקריאה הראשונה.
מרדכי משעני: אם זה יפול חס וחלילה, אם הפרלמנט יתפזר או אינני יודע מה יקרה – לפחות זה יהיה מעוגן במצב של רציפות שכל חבר כנסת אחר או חבר כנסת משעני יוכלו להמשיך את זה.
מרדכי משעני: מ"מ היו"ר יאיר פרץ:     חבר הכנסת גילאון, אילו הייתי יודע שזה יבוא בשבוע זה, בסיום מושב החורף, הייתי מסכים איתך במאת האחוזים ואני האחרון שאתנגד לדבר כזה.
מרדכי משעני: אדוני לא השתתף בכל מהלך הדיון.
מרדכי משעני: שמענו כאן דברים ברמה המקצועית.
מרדכי משעני: יש נכונות מצד כל היושבים כאן להביא את הנושא להצעה מגובשת וטובה שתוכל לבוא בתחילת המושב – אני מתחייב – זה למעשה אותו לוח זמנים.
מרדכי משעני: מרדכי משעני:     זה לא נכון.
מרדכי משעני: אנחנו שולחים את זה רק להכנה לקריאה ראשונה.
מרדכי משעני: אנחנו בוועדה מצביעים להכנה, זה עוד לא עולה במליאה.
מרדכי משעני: ג'ודי וסרמן:     מה שאתה מצביע זה מה שעולה לקריאה ראשונה.
מרדכי משעני: מרדכי משעני:     בסדר, אבל זה לא יעלה היום.
מרדכי משעני: מ"מ היו"ר יאיר פרץ:     חבר הכנסת משעני, מטרתי ומטרת כל היושבים כאן להביא הצעה.
מרדכי משעני: אני מתחייב כאן, כיושב ראש הוועדה, עם תחילת המושב להביא את זה לקריאה ראשונה ולתת היום אפשרות לאנשי המקצוע לעשות עבודה אינטנסיבית, מקצועית, ולהביא דבר מוגמר.
מרדכי משעני: למה לנו להתבשל ולמשוך את החוק?
מרדכי משעני: מרדכי משעני:     כי אני לא מאמין בזה.
מרדכי משעני: מ"מ היו"ר יאיר פרץ:     אז אתה לא מאמין בעבודת הכנסת.
מרדכי משעני: מרדכי משעני:     מאמין, אבל לא מאמין בעבודה של המקצוענים.
מרדכי משעני: תמר גוז'נס'קי:
מרדכי משעני: אני מבינה שאנחנו דנים על הנוסח שאדוני הציע, חבר הכנסת משעני.
מרדכי משעני: שהעברנו בקריאה טרומית.
תמר גוז'נסקי: כי המשרדים הנוגעים בדבר וכל הגורמים הנוגעים בדבר לא עבדו, לא הכינו שיעורי בית ולא באו עם טקסטים, אז למי יש לך טענות?
תמר גוז'נסקי: לחבר הכנסת משעני?
תמר גוז'נסקי: אני מספרת לך את זה כדי לומר שככה עובדים – בצוק העתים, בלחץ הנסיבות, בגלל שיש להם הרבה עבודה, אף אחד לא עושה זאת מרוע לב.
תמר גוז'נסקי: לכן, הבעיה היא לא כל כך פשוטה כפי שאדוני אומר.
תמר גוז'נסקי: אנחנו רוצים לתת למשרד המשפטים וליתר המשרדים שרוצים – בבקשה,שיעבדו, אבל העבודה העיקרית ממילא נעשית – לדאבוני, אבל זה בתוקף הפרקטיקה – בין הקריאה הראשונה לבין הקריאה השנייה.
דוברים: יש.
תמר גוז'נסקי: אני רוצה לומר שאין לנו חילוקי דעות עקרוניים בין חברי הכנסת – תיקנתי את עצמי.
תמר גוז'נסקי: חברי הכנסת משוכנעים שזה המהלך הנכון.
תמר גוז'נסקי: אם ירצה מישהו לשנות בין קריאה ראשונה לשנייה, כל שינוי יקודם בברכה ובלבד שאנחנו נסכים לו, אבל מהלך העניינים הוא לא כל כך פשוט כפי שאדוני תיאר.
דן אורנשטיין: דבר אחד שאני חייב לומר לעניין המיקרופון שאני אוחז בו.
דן אורנשטיין: אנחנו כל הזמן בדיון הזה מדברים על נגישות ולא יכול להיות מצב שמר אחיה קמארה, מנכ"ל ארגון "בקול" הוא זה שצריך להעביר את המיקרופון.
דן אורנשטיין: הכנסת צריכה להנגיש את דיוניה לאנשים עם מוגבלויות שונות.
תמר גוז'נסקי: בהחלט.
שירלי אברמי: אני רוצה להגיב על כך.
שירלי אברמי: בעקבות דיונים קודמים שנערכו בוועדה נעשתה פניה של יושב ראש הוועדה ליושב ראש הכנסת להנגיש את כל דיוני הכנסת לחרשים, ובשלב ראשון לדיוני ועדת העבודה, הרווחה והבריאות.
שירלי אברמי: בכל מקרה, יש כאן מתורגמן לשפת חרשים שמוכן לקריאה.
שירלי אברמי: לא הגיעו אנשים שצריכים תרגום לשפת סימנים, אבל הוא בהחלט נמצא כאן בדיון.
דן אורנשטיין: סליחה, גברתי, אני לא דיברתי על כך.
דן אורנשטיין: דיברתי על כך שכאשר יש כאן אמצעי נגישות, זו חובה של החברה כולה להנגיש את כל שירותיה לאנשים עם מוגבלויות.
תמר גוז'נסקי: אפשר להזמין סדרן שיעביר את זה ממקום למקום, לזה הוא מתכוון והוא צודק.
דן אורנשטיין: שנית, אני לא יכול לומר שאין לי הרבה הבנה למה שאומרים חברי הכנסת, גם כמי שמקדם זכויות של אנשים עם מוגבלות משך שנים רבות.
דן אורנשטיין: יש לי כאן מגבלה – אני אהיה כן עם חברי הכנסת.
דן אורנשטיין: באנו לוועדת השרים, זה לא היה כל כך פשוט, קיבלנו את התמיכה ובתנאי שכל שלב יתואם.
תמר גוז'נסקי: זה עניינו של חבר הכנסת משעני.
מרדכי משעני: אני אמרתי שאני מוכן.
דן אורנשטיין: זה עניין של החלטה של ועדת שרים.
תמר גוז'נסקי: זה ההבדל בין חודש מרץ ועד סוף אפריל, שלמשרד המשפטים יהיה זמן לעבוד, או שלא יעבוד.
יאיר פרץ: שאלה אם אתה יכול להתחייב היום שזה יבוא בתחילת המושב.
תמר גוז'נסקי: השאלה מתי הם יקבלו את זה.
תמר גוז'נסקי: אם אתה מקיים בתחילת אפריל את הישיבה, אז באפריל זה לא יהיה.
דן אורנשטיין: אני צריך להיות כן עם הוועדה.
דן אורנשטיין: חברת הכנסת גוז'נסקי העלתה את הנושא של נוסחים- אני לא אחראי על זה.
תמר גוז'נסקי: הוא לא אחראי לזה, אבל הניסיון שלנו מלמד אותנו.
דן אורנשטיין: אני עובד הרבה עם גב' נגה ענתבי, אני יודע שהיא עובדת מאד קשה.
יאיר פרץ: אני מתנה את זה – אם לא יגיעו לסיכום.
תמר גוז'נסקי: אבל אין לך נוסח לקריאה ראשונה, הם צריכים לאשר נוסח לקריאה ראשונה.
תמר גוז'נסקי: יש לי רשימת חוקים שממתינים.
מרדכי משעני: יש לי חוק שאני העברתי לפני שלושה חודשים בוועדת חוקה, זה לא הגיע חזרה.
יאיר פרץ: לא יהיה שינוי.
מרדכי משעני: אבל יש בקריאה שנייה ושלישית שינויים.
תמר גוז'נסקי: הנה בוועדה הזאת נושא דמי מחלה של הורה יחיד – איפה תקוע החוק הזה שלושה חודשים?
תמר גוז'נסקי: אני מחכה שלושה חודשים כדי לקבל את הנוסח.
מרדכי משעני: אני מוכן להתחייב – תגידו לי אם אתם מסכימים – שאנחנו עד לקריאה השנייה והשלישית נתאם את הדברים.
תמר גוז'נסקי: אתם יכולים מיד להתחיל לתאם.
מרדכי משעני: אנחנו נתחיל את זה מיד.
חיימון גולדברג: צר לי ש- 50% מחברי הכנסת שלא נכחו בדיון הקודם, לא הקשיבו לצד המקצועי שהעלינו, שהוא לא רק דיבר על עניין כמותי.
יאיר פרץ: החוק מורכב מאד, זו הבעיה.
מרדכי משעני: הוא לא מורכב בכלל.
תמר גוז'נסקי: אם משרד המשפטים מחזיק שלושה חודשים חוק של שורה אחת, על מה אנחנו מדברים.
מרדכי משעני: החוק הזה קיים כמות שהוא, אז נניח במקום 100% זה יהיה 75%.
מרדכי משעני: הרי למה אתם אומרים שהוא מורכב?
מרדכי משעני: הוא קיים.
אסתר שטרנבך: 75% ממה?
מרדכי משעני: אנחנו לא באנו ועשינו חוק חדש.
חיימון גולדברג: כיוון ש- 50% מחברי הכנסת שהגיעו מאוחר מדי לא שמעו את הטיעונים המקצועיים – כרגע יש לכאורה תחושה שהוויכוח הוא בין 25% ל- 100% ובסוף נסגור עניין.
חיימון גולדברג: על זה לא היינו מתווכחים.
אחיה קמארה: למה לא לעשות את זה אחרי הקריאה הראשונה?
חיימון גולדברג: אנחנו לא מתחילים את הדיון מהתחלה.
חיימון גולדברג: אני רק מסכם ואומר – כפי שהחוק נמצא כרגע, הוא לא נותן מענה להרבה מאד דברים מקצועיים עקרוניים.
תמר גוז'נסקי: בסדר, אז אנחנו נשב ונדבר על זה.